CELEX: 32021D0602
Language: hu
Date: 2021-04-08 00:00:00
Title: A Tanács (EU) 2021/602 határozata (2021. április 8.) az Europol ügyvezetőigazgató-helyettesének kinevezéséről

2021.4.14.   
               
               
                  HU
               
               
                  Az Európai Unió Hivatalos Lapja
               
               
                  L 127/42
               
            
         A TANÁCS (EU) 2021/602 HATÁROZATA
         (2021. április 8.)
         az Europol ügyvezetőigazgató-helyettesének kinevezéséről
         AZ EURÓPAI UNIÓ TANÁCSA,
         tekintettel a Bűnüldözési Együttműködés Európai Uniós Ügynökségéről (Europol), valamint a 2009/371/IB, a 2009/934/IB, a 2009/935/IB, a 2009/936/IB és a 2009/968/IB tanácsi határozat felváltásáról és hatályon kívül helyezéséről szóló, 2016. május 11-i (EU) 2016/794 európai parlamenti és tanácsi rendeletre (1) és különösen annak 54. és 55. cikkére,
         az Europol ügyvezető igazgatója és ügyvezetőigazgató-helyettesei kinevezésének jogkörével felruházott hatóságként eljárva,
         mivel:
         
                     (1)
                  
                  
                     Az Europol egyik jelenlegi ügyvezetőigazgató-helyettesének hivatali ideje 2020. december 31-én lejárt. Következésképpen ki kell nevezni az Europol egy új ügyvezetőigazgató-helyettesét.
                  
               
                     (2)
                  
                  
                     Az Europol igazgatótanácsának 2017. május 1-jei határozata megállapítja az Europol ügyvezető igazgatójának és ügyvezetőigazgató-helyetteseinek a kiválasztására, hivatali idejük meghosszabbítására, valamint felmentésére vonatkozó szabályokat.
                  
               
                     (3)
                  
                  
                     Az Europol igazgatótanácsa 2017. május 1-jei határozata 3. cikke (1) bekezdésének b) pontja értelmében az Europol ügyvezetőigazgató-helyettesi posztjainak egyike 2020. július 3. óta megüresedettnek tekintendő.. 2020. szeptember 4-én az Europol egy ügyvezetőigazgató-helyettesi posztjára vonatkozó álláshirdetést tettek közzé az Európai Unió Hivatalos Lapjában (2).
                  
               
                     (4)
                  
                  
                     Az (EU) 2016/794 rendelet 54. cikkének (2) bekezdésével összhangban az igazgatótanács által létrehozott felvételi bizottság (a továbbiakban: a felvételi bizottság) összeállította az előválogatott jelöltek listáját. A felvételi bizottság megfelelő indokolással ellátott jelentést készített, amit 2020. november 25-én benyújtott az igazgatótanácsnak.
                  
               
                     (5)
                  
                  
                     A felvételi bizottság jelentése alapján, valamint az (EU) 2016/794 rendelettel, valamint az igazgatótanács 2017. május 1-jei határozatával összhangban az igazgatótanács 2020. december 10-én indokolással ellátott véleményt adott ki az Europol új ügyvezetőigazgató-helyettesének kinevezéséről, amelyben az állás betöltésére alkalmas három előválogatott jelöltet javasolt a Tanácsnak.
                  
               
                     (6)
                  
                  
                     A Tanács 2021. január 25-én Jean-Philippe LECOUFFE-ot választotta az Europol új ügyvezetőigazgató-helyettesének, és tájékoztatta erről a döntéséről az Európai Parlament Állampolgári Jogi, Bel- és Igazságügyi Bizottságát (a továbbiakban: a LIBE bizottság), amely az (EU) 2016/794 rendelet 54. cikke (2) bekezdése negyedik albekezdésének értelmében az illetékes bizottság.
                  
               
                     (7)
                  
                  
                     Jean-Philippe LECOUFFE 2021. február 24-én megjelent a LIBE bizottság előtt. A LIBE bizottság 2021. március 23-án az (EU) 2016/794 rendelet 54. cikke (2) bekezdésének negyedik albekezdésével összhangban véleményt nyilvánított,
                  
               ELFOGADTA EZT A HATÁROZATOT:
         
            1. cikk
            A Tanács Jean-Philippe LECOUFFE-ot nevezi ki az Europol ügyvezetőigazgató-helyettesévé a 2021. május 1. és 2025. április 30. közötti időszakra, AD 14 besorolási fokozatba.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. április 8-án.
            
               
                  a Tanács részéről
               
               
                  az elnök
               
               A. P. ZACARIAS
            
         
         
            (1)  HL L 135., 2016.5.24., 53. o.
         
         
            (2)  HL C 293. A., 2020.9.4., 1. o.